- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Ciolacu: Musulmanii din România, o comunitate pe deplin integrată în ţesătura societăţii
Comunitatea musulmană contribuie activ la construirea binelui comun şi la promovarea pluralismului religios, la modelarea unei Românii europene, alături de contribuţia fiecărei comunităţi etnice şi religioase din România, transmite Marcel Ciolacu la început de Ramadan.
Ciolacu: Musulmanii din România, o comunitate pe deplin integrată în ţesătura societăţii
"La început de Ramadan, transmit sincere urări de pace, prosperitate şi sănătate credincioşilor musulmani turci şi tătari, membri ai Cultului Musulman din România, şi tuturor celorlalţi credincioşi musulmani care fac parte din diferitele asociaţii religioase din ţara noastră. Prezenţi pe aceste meleaguri de secole, musulmanii turco-tătari din România promovează un islam moderat, fiind o comunitate pe deplin integrată în ţesătura societăţii. Comunitatea musulmană contribuie activ la construirea binelui comun şi la promovarea pluralismului religios, la modelarea unei Românii europene, alături de contribuţia fiecărei comunităţi etnice şi religioase din România", transmite Marcel Ciolacu.
El afirmă că, în acest sens, Muftiatul Cultului Musulman din România, sub conducerea muftiului Iusuf Muurat, joacă un rol important în promovarea dimensiunii pozitive şi productive a prezenţei musulmanilor în societatea noastră".
"Cu energie şi tenacitate, domnul muftiu se implică cu toată dăruirea nu numai în protejarea patrimoniului şi a intereselor directe ale comunităţii, ci şi în promovarea dialogului interreligios şi menţinerea unor relaţii de încredere şi colaborare cu celelalte culte religioase din ţara noastră. Ramadan Mubarak", încheie premierul Ciolacu.
Urmărește Mediafax pe Instagram ca să vezi imagini spectaculoase și povești din toată lumea!
CANCAN.RO